CELEX: 32016R0636
Language: hu
Date: 2016-04-22 00:00:00
Title: A Bizottság (EU) 2016/636 végrehajtási rendelete (2016. április 22.) a Z,Z,Z,Z-7,13,16,19-dokozatetraén-1-il-izobutirát hatóanyag jóváhagyásának az 1107/2009/EK európai parlamenti és tanácsi rendelet szerinti visszavonásáról, továbbá az 540/2011/EU bizottsági végrehajtási rendelet módosításáról (EGT-vonatkozású szöveg)

23.4.2016   
            
            
               HU
            
            
               Az Európai Unió Hivatalos Lapja
            
            
               L 108/22
            
         A BIZOTTSÁG (EU) 2016/636 VÉGREHAJTÁSI RENDELETE
   (2016. április 22.)
   a Z,Z,Z,Z-7,13,16,19-dokozatetraén-1-il-izobutirát hatóanyag jóváhagyásának az 1107/2009/EK európai parlamenti és tanácsi rendelet szerinti visszavonásáról, továbbá az 540/2011/EU bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak a 21. cikke (3) bekezdésében említett második eshetőségre, valamint 78. cikkének (2) bekezdésére,
   mivel:
   
               (1)
            
            
               A 2008/127/EK bizottsági irányelv (2) értelmében a Z,Z,Z,Z-7,13,16,19-dokozatetraén-1-il-izobutirát hatóanyagként felvételt nyert a 91/414/EGK tanácsi irányelv (3) I. mellékletébe. Az (EU) 2015/308 bizottsági végrehajtási rendelet (4) kötelezte a bejelentőt, hogy 2015. június 30-ig küldjön megerősítő információkat az iparilag gyártott műszaki minőségű anyag specifikációjáról, valamint adjon tájékoztatást az esetleges releváns szennyeződésekről.
            
         
               (2)
            
            
               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (5) mellékletének A. részében is fel vannak sorolva.
            
         
               (3)
            
            
               A bejelentő a megerősítő információkat nem küldte el az előírt 2015. június 30-i határidőig. A bejelentő, miután a Bizottság tájékoztatta a benyújtás elmaradásának következményeiről, nem jelezte, hogy szándékában állna az előírt megerősítő információkat elküldeni.
            
         
               (4)
            
            
               Következésképpen helyénvaló a Z,Z,Z,Z-7,13,16,19-dokozatetraén-1-il-izobutirát jóváhagyását visszavonni.
            
         
               (5)
            
            
               Az 540/2011/EU végrehajtási rendelet mellékletét ezért ennek megfelelően módosítani kell.
            
         
               (6)
            
            
               A tagállamok számára időt kell biztosítani a Z,Z,Z,Z-7,13,16,19-dokozatetraén-1-il-izobutirátot tartalmazó növényvédő szerekre vonatkozó engedélyek visszavonására.
            
         
               (7)
            
            
               Amennyiben a tagállamok az 1107/2009/EK rendelet 46. cikke értelmében türelmi időt biztosítanak a Z,Z,Z,Z-7,13,16,19-dokozatetraén-1-il-izobutirátot tartalmazó növényvédő szerek tekintetében, ezen időszak nem haladhatja meg a rendelet hatálybalépésétől számított tizennyolc hónapot.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A jóváhagyás visszavonása
   A Bizottság visszavonja a Z,Z,Z,Z-7,13,16,19-dokozatetraén-1-il-izobutirát jóváhagyását.
   2. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet A. részének 259. sorában szereplő Z,Z,Z,Z-7,13,16,19-dokozatetraén-1-il-izobutirát törlendő.
   3. cikk
   Átmeneti intézkedések
   A tagállamok 2016. november 13-ig visszavonják a Z,Z,Z,Z-7,13,16,19-dokozatetraén-1-il-izobutirát hatóanyagot tartalmazó növényvédő szerekre vonatkozó engedélyeket.
   4. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2017. november 13-án le kell járnia.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).
   
      (3)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
   
      (4)  A Bizottság 2015. február 26-i (EU) 2015/308 végrehajtási rendelete az 540/2011/EU végrehajtási rendeletnek a Z,Z,Z,Z-7,13,16,19-dokozatetraén-1-il-izobutirát hatóanyag jóváhagyási feltételei tekintetében történő módosításáról (HL L 56., 2015.2.27., 9. o.).
   
      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).